Europaparlamentsvalget i Danmark 2014

Europaparlamentsvalget i Danmark 2014 ble avholdt i hele Danmark søndag 25. mai 2014. Det ble valgt 13 representanter til Europaparlamentet for perioden 2014–2019. Valgdeltagelsen lå på 56,3 %.

Valget ble et gjennombrudd for Dansk Folkeparti, som for første gang ble største parti i et landsdekkende valg. Resultatet sammenfalt med fremgang for EU-skeptiske partier i resten av Europa. Socialdemokraterne og Venstre gikk tilbake fra valget i 2009. Socialistisk Folkeparti og Det Konservative Folkeparti gikk mest tilbake, men presterte bedre enn i nasjonale meningsmålinger. Dansk Folkeparti ble største parti i 71 av 92 stemmekretser. Andre partier ble kun størst i og rundt København, Aarhus, Viborg, Ringkøbing og på Bornholm. 

Valget sammenfalt i tid med folkeavstemningen om EUs patentdomstol, der velgerne tok stilling til hvorvidt Danmark skal være med i en avtale om en felles patentdomstol for EUs medlemsland. Folkeavstemningen hadde en valgdeltagelse på 55,9 %, og 60,4 % av de fremmøtte stemte for forslaget.


Resultater 
Danmarks Statistik talte følgende landsdekkende resultat:

For å maksimere sin uttelling, hadde partiene anledning til å danne valgforbund på forhånd. Socialdemokraterne, Radikale Venstre og Socialistisk Folkeparti dannet ett valgforbund, mens Venstre og Det Konservative Folkeparti dannet et annet.

Valgte representanter 
Hver velger kan gi én personstemme. Kandidatkåringen for det enkelte parti tok utgangspunkt i avgitte personstemmer:

Dansk Folkeparti
Morten Messerschmidt (465 758)
Rikke Karlsson (9 205)
Anders Vistisen (8 315)
Jørn Dohrmann (6 439)

Socialdemokraterne
Jeppe Kofod (170 739)
Christel Schaldemose (64 495)
Ole Christensen (26 970)

Venstre
Ulla Tørnæs (136 388)
Jens Rohde (48 882)

Socialistisk Folkeparti
Margrete Auken (153 072)

Det Konservative Folkeparti
Bendt Bendtsen (151 274)

Folkebevægelsen mod EU
Rina Ronja Kari (63 673)

Radikale Venstre
Morten Helveg Petersen (76 390)

Morten Messerschmidts personlige stemmetall var ny rekord i et dansk valg til Europaparlamentet. Den sterke personeffekten gav Danske Folkeparti tre ytterligere representanter med et beskjedent personlig stemmetall.

Referanser 

Danmark
Valg i Danmark
2014 i Danmark